இப்பாடல் வரிகளும் திருநாவுக்கரசர் பாடியவை தாம். இதில் முருகப்பெருமானை ‘நம் செந்தில் மேய வள்ளி மணாளன்’ என்று முருகனை உரிமையோடு ‘நம் வள்ளி மணாளன்’ என்று திருநாவுக்கரசர் தாம் கூறுகிறார். எனில் அவர் முருகப் பெருமானை சிறுதெய்வம் என்று கொள்ளவில்லை என்பதும், சிறுதெய்வம் என்ற வரையறையில் முருகனைக் கொள்ள முடியாது என்பது அவர் கருத்து என்பதும் தேற்றமாகப் புலனாகிறது அல்லவா?